[bookmark: _GoBack]Z A P I S N I K
20. sjednice Vijeća Mjesnog odbora „Marin Držić“
održane u četvrtak, 26. siječnja 2023.,
u prostorijama Mjesnog odbora „Marin Držić“, Strojarska cesta 26-28, Zagreb,
s početkom u 19:00 sati
[bookmark: _Hlk50110740]
NAZOČNI ČLANOVI VIJEĆA: Željko Belinić, Andrej Kajganić, Ivan Marić, Žana Počuča, Jasminka Francki Bijonda, Edo Tanković, Zorislav Šubarić.
OSTALI NAZOČNI: Jurica Prebeg, djelatnik Gradskog ureda za mjesnu samoupravu, civilnu zaštitu i sigurnost
Predsjedava: Andrej Kajganić, predsjednik Vijeća Mjesnog odbora „Marin Držić“.
Zapisnik vodi: Žana Počuča, potpredsjednica Vijeća Mjesnog odbora „Marin Držić“.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 20. sjednicu Vijeća Mjesnog odbora „Marin Držić“. 
Predsjednik poziva članove Vijeća da prihvate zapisnik 19. sjednice Vijeća održane 28. prosinca 2022.
Vijeće jednoglasno, bez izmjena prihvaća tekst zapisnika s 19. sjednice Vijeća.
[bookmark: _Hlk64622320]Predsjednik predlaže nadopunu dnevnog reda s tri točke: Prijedlog zaključka o davanju mišljenja o Nacrtu Prijedloga Odluke o izmjeni i dopunama  Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama 
i vanjskom izgledu pokretnih naprava i privremenih građevina, Prijedlog zaključka o postavljanju uspornika – uzdignute plohe u Ulici Pile I. i Nalješkovićevoj ulici i Prijedlog zaključka o postavljanju prometnog znaka (B36) ispred Ulice grada Vukovara 222-224. 

Otvara raspravu, zatvara raspravu i daje Dnevni red na usvajanje. 

Vijeće jednoglasno utvrđuje
DNEVNI RED
1. Prijedlog Izvješća o prestanku mandata članu Vijeća Mjesnog odbora „Marin Držić“ i početku obnašanja dužnosti zamjenika člana Vijeća
2. Prijedlog zaključka o Izvješću Mandatnog povjerenstva o prestanku mandata članu Vijeća Mjesnog odbora “Marin Držić“ i početku obnašanja dužnosti zamjenika člana Vijeća Mjesnog odbora “Marin Držić“
3. Polaganje prisege
4. Prijedlog Izvješća o radu Vijeća Mjesnog odbora “Marin Držić“ za 2022.  
5. Prijedlog Programa rada Vijeća Mjesnog odbora “Marin Držić“ za 2023. 
6. Prijedlog Financijskog plana Mjesnog odbora „Marin Držić“ za 2023.
7. Prijedlog Zaključka o vraćanju klupa ispred zgrade Ul. Grada Vukovara 224
8. Prijedlog Zaključka o prometnom elaboratu raskrižje Ulica Cvijete Zuzorić – Ulica Pile I
      9.   Prijedlog zaključka o davanju mišljenja o Nacrtu Prijedloga Odluke o izmjeni i 
            dopunama  Odluke o mjestima za trgovinu na malo izvan prodavaonica i tržnica 
            na malo koja se obavlja na pokretnim napravama i vanjskom izgledu pokretnih 
            naprava i privremenih građevina

10.   Prijedlog zaključka o postavljanju uspornika – uzdignute plohe u Ulici Pile I. i 
        Nalješkovićevoj ulici
11.   Prijedlog zaključka o postavljanju prometnog znaka (B36) ispred Ulice grada 
        Vukovara 222-224 
12.   Pitanja, prijedlozi i obavijesti


Ad 1. Prijedlog Izvješća o prestanku mandata članu Vijeća Mjesnog odbora „Marin   
          Držić“ i početku obnašanja dužnosti zamjenika člana Vijeća

Predsjednik obrazlaže točku dnevnog reda te poziva predsjednicu Mandatnog povjerenstva da podnese izvješće. 

Žana Počuča podnosi izvješće o prestanku mandata članu Vijeća Mjesnog odbora i početku obnašanja dužnosti zamjenika člana Vijeća Mjesnog odbora “Marin Držić“.
 
Dana 2. siječnja 2023. započelo je mirovanje mandata članu Vijeća Domagoju Brekalu, a s danom 11. siječnja 2023. Željko Belinić započinje s obnašanjem dužnosti zamjenika člana Vijeća.
Tekst Izvješća se prilaže ovom zapisniku i njegov je sastavni dio.


Ad 2. Prijedlog zaključka o Izvješću Mandatnog povjerenstva o prestanku mandata 
          članu Vijeća Mjesnog odbora “Marin Držić“ i početku obnašanja dužnosti 
          zamjenika člana Vijeća Mjesnog odbora “Marin Držić“

Predsjednik predlaže donošenje zaključka o Izvješću Mandatnog povjerenstva i početku obnašanja dužnosti zamjenika člana Vijeća.
Otvara raspravu, zatvara raspravu i stavlja zaključak na glasanje. 
Vijeće jednoglasno donosi
ZAKLJUČAK
o Izvješću Mandatnog povjerenstva o prestanku mandata članu Vijeća Mjesnog odbora “Marin Držić“ i početku obnašanja dužnosti zamjenika člana Vijeća Mjesnog odbora “Marin Držić“
Tekst zaključka se prilaže ovom zapisniku i njegov je sastavni dio.



Ad 3. Polaganje prisege

Predsjednik čita tekst prisege i poziva člana Vijeća Željka Belinića kojem je verificirani mandat da položi prisegu, a član Vijeća Željko Belinić izgova riječ „PRISEŽEM“.

Predsjednik konstatira da je član Vijeća Željko Belinić prisegno te potpisao tekst prisege.

Potpisana prisega prilaže se zapisniku.



Ad 4. Prijedlog Izvješća o radu Vijeća Mjesnog odbora “Marin Držić“ za 2022.  

Predsjednik obrazlaže točku dnevnog reda te navodi glavne točke izvješća o radu Vijeća Mjesnog odbora “Marin Držić“ za 2022. čiji je nacrt dostavljen i uz poziv na sjednicu. 
Otvara raspravu, zatvara raspravu i stavlja prijedlog Izvješća na glasanje. 

Vijeće jednoglasno donosi 

IZVJEŠĆE
o radu Vijeća Mjesnog odbora „Marin Držić“ za 2022.

Tekst Izvješća se prilaže ovom zapisniku i njegov je sastavni dio.



Ad 5. Prijedlog Programa rada Vijeća Mjesnog odbora “Marin Držić“ za 2023. 

Predsjednik informira nazočne o prijedlogu programa rada Vijeća Mjesnog odbora „Marin
Držić“ za 2023. godinu.
Otvara raspravu, zatvara raspravu i daje na glasanje prijedlog Programa rada.

Vijeće jednoglasno donosi

PROGRAM RADA
Vijeća Mjesnog odbora „Marin Držić“ za 2023. godinu

Program rada se prilaže ovom zapisniku i njegov je sastavni dio.



Ad 6. Prijedlog Financijskog plana Mjesnog odbora „Marin Držić“ za 2023. 

Predsjednik informira nazočne o prijedlogu Financijskog plana Mjesnog odbora „Marin Držić“ za 2022. godinu i iznosi informacije o planiranim prihodima i rashodima po stavkama.
Otvara raspravu, zatvara raspravu i daje na glasanje prijedlog Financijskog plana.

Vijeće jednoglasno donosi

FINANCIJSKI PLAN
Mjesnog odbora “Marin Držić“ za 2023.

Financijski plan se prilaže ovom zapisniku i njegov je sastavni dio.

Ad 7. Prijedlog Zaključka o vraćanju klupa ispred zgrade Ul. Grada Vukovara 224

Predsjednik informira o zaprimljenoj molbi predstavnika stanara zgrade u Ulici grada Vukovara 222-224 o vraćanju uklonjenih klupa ispred zgrade, a nakon radova koje je provodio HEP krajem 2022. godine. 
Otvara raspravu u kojoj sudjeluju svi članovi Vijeća. 

Predsjednik zatvara raspravu i daje na glasanje prijedlog zaključka.

Vijeće jednoglasno donosi 
ZAKLJUČAK
o vraćanju klupa ispred zgrade Ul. Grada Vukovara 222-224

Tekst Zaključka se prilaže ovom zapisniku i njegov je sastavni dio.



Ad 8. Prijedlog Zaključka o prometnom elaboratu raskrižje Ul. Cvijete Zuzorić – Ulica 
          Pile I

Predsjednik obrazlaže točku dnevnog reda te predstavlja elaborat izgradnje uzdignutog križanja Ulice Cvijete Zuzorić i Ulice Pile I, a u svrhu smirivanja prometa. 

Predsjednik otvara raspravu u kojoj sudjeluju svi vijećnici. 

Predsjednik zatvara raspravu i predlaže usvajanje zaključka o davanju pozitivnog mišljenja na elaborat. 

Predsjednik daje prijedlog zaključka na usvajanje. 

Vijeće jednoglasno donosi 
ZAKLJUČAK
o davanju mišljenja o prometnom elaboratu izgradnje uzdignutog raskrižja 
Ulica Cvijete Zuzorić – Ulica Pile I.

Tekst Zaključka se prilaže ovom zapisniku i njegov je sastavni dio.



Ad 9. Prijedlog zaključka o davanju mišljenja o Nacrtu Prijedloga Odluke o izmjeni i 
          dopunama  Odluke o mjestima za trgovinu na malo izvan prodavaonica i tržnica 
          na malo koja se obavlja na pokretnim napravama i vanjskom izgledu pokretnih 
          naprava i privremenih građevina

Predsjednik informira prisutne o predmetu rasprave i odlučivanja. Traži se suglasnost Vijeća na objekte koji se nalaze na području Mjesnog odbora, u ovom slučaju u Ulici Cvijete Zuzorić. Predlaže se davanje pozitivnog mišljenja na dokument. 

U raspravi sudjeluju: Željko Belinić, Andrej Kajganić, Ivan Marić, Žana Počuča, Jasminka Francki Bijonda, Edo Tanković, Zorislav Šubarić.
Nema primjedbi te Predsjednik daje Odluku na glasanje. 

Vijeće jednoglasno donosi 
ZAKLJUČAK
o davanju mišljenja o Nacrtu Prijedloga Odluke o izmjeni i dopunama 
Odluke o mjestima za trgovinu na malo izvan prodavaonica i tržnica na malo 
koja se obavlja na pokretnim napravama 
i vanjskom izgledu pokretnih naprava i privremenih građevina

Tekst Zaključka se prilaže ovom zapisniku i njegov je sastavni dio.


AD 10. Prijedlog zaključka o postavljanju uspornika – uzdignute plohe u Ulici Pile I. i 
             Nalješkovićevoj ulici

Predsjednik informira prisutne o predmetu rasprave i odlučivanja. Predstavlja zaprimljeni prometni elaborat za cijelo područje Mjesnog odbora „Marin Držić“. Naročito ističe dio elaborata vezan uz područje oko osnovne škole, odnosno postavljanje uspornika u ulici Pile i Nalješkovićevoj ulici. Predlaže da se ponovi ranije usvojeni zaključak vezan uz postavljanje uspornika, a koji je prethodno bio odbijen radi nepostojanja prometnog elaborata. 
U raspravi sudjeluju: Željko Belinić, Andrej Kajganić, Ivan Marić, Žana Počuča, Jasminka Francki Bijonda, Edo Tanković, Zorislav Šubarić.
Primijećena su pojedina neodgovarajuća rješenja te je predloženo da se do sljedeće sjednice elaborat detaljno pregleda i po potrebi predloži njegova dopuna i ispravak. 

Vijeće jednoglasno donosi 
ZAKLJUČAK
o postavljanju uspornika – uzdignute plohe u Ulici Pile I. i Nalješkovićevoj ulici 

Tekst Zaključka se prilaže ovom zapisniku i njegov je sastavni dio.



Ad 11. Prijedlog zaključka o postavljanju prometnog znaka (B36) ispred Ulice grada 
          Vukovara 222-224 

Predsjednik navodi problematiku prolaska i parkiranja vozila ispred zgrade u Ulici grada Vukovara 222-224, na prostoru koje nije predviđeno za parkiranje i kojim se dovode u opasnost prolaznici, a također sprječavaju prolazak vozilima hitnih intervencija. 

Vijeće jednoglasno donosi 
ZAKLJUČAK
o postavljanju prometnog znaka (B36) ispred Ulice grada Vukovara 222-224 

Tekst Zaključka se prilaže ovom zapisniku i njegov je sastavni dio.

Ad 12. Pitanja, prijedlozi i obavijesti

Predsjednik informira o zaprimljenom rješenju Gradskog ureda za obnovu, izgradnju, prostorno uređenje, graditeljstvo, komunalne poslove i promet, a koje se odnosi na postavljanje zaštitnih stupića u Ulici Kruge i Ulici Pile I. U raspravi sudjeluju svi vijećnici te se slažu da dostavljeno rješenje nije zadovoljavajuće i da se treba tražiti njegovo ponovno razmatranje i dorada. Predsjednik je već pokušao neuspješno stupiti u kontakt s Gradskim uredom te da će ponovno pokušati u sljedećim danima, kako bi se ovo rješenje doradilo na zadovoljavajući način. 

Obavještava vijećnike o zaprimljenom odgovoru vezanom uz parking na križanju ulica Palić i Pile, a čije je uređenje predviđeno u Planu komunalnih akcija. U odgovoru se navodi da je površina namijenjena društvenoj namjeni te se ne može urediti u parkiralište, dok je u prometnom elaboratu ona planirana kao parkiralište. Predsjednik će pokušati u sljedećem razdoblju dobiti konkretnije informacije o ovom pitanju. Prijedlog je da se ova površina svakako uredi s obzirom na njeno trenutačno nezadovoljavajuće stanje te razmotriti mogućnost njenog uređenja barem kao privremenog parkirališta.

Zatim izvješćuje vijećnike o sastanku u Policijskoj upravi, a na kojem je sudjelovao uz predsjednicu Mjesnog odbora Trnje. Na sastanku su raspravljene razne teme, a istaknuo je posebno pitanje brze vožnje po ulici Kruge i ostala prometna pitanja koje se tiču ova dva susjedna mjesna odbora. 

Zorislav Šubarić ističe problematiku trake za privremeno zaustavljanje kod Autobusnog kolodvora (na maksimalno 3 minute), a koje je u posljednje vrijeme ponovno zauzeto od vozača taksija. Navedenim se onemogućava korištenje u namijenjenu svrhu, kao i skretanje vozila prema stambenim zgradama, a potencijalno dovodi i do ugrožavanja drugih sudionika u prometu. 

Predsjednik navodi da je na sastanku s policijom, između ostalih raspravljena i ta tema te da policijski službenici periodički provode kontrole na navedenoj lokaciji, no da se nakon nekog vremena situacija opet ponavlja. S ovim problemom će se svakako i dalje baviti i pokušati naći odgovarajuće rješenje. 

Sjednica je završila u 20,00 sati. 

KLASA:024-08/23-003/2
URBROJ: 251-13-11-17/006-23-3
Zagreb, 26. siječnja 2023.

Zapisnik sastavila:       

  Žana Počuča, v.r.                                                                  
                                                                                               PREDSJEDNIK
                                                                              Vijeća Mjesnog odbora „Marin Držić“

                                                                                              Andrej Kajganić, v.r.
                                                            






Prilozi zapisnika


















        Na temelju članka 7. stavka 2. i 3. Poslovnika o radu Vijeća Mjesnog odbora „Marin Držić“, Mandatno povjerenstvo na 20. sjednici 26. siječnja 2023., podnosi Vijeću
                                                                       


IZVJEŠĆE
o  mirovanju mandata članu Vijeća Mjesnog odbora „Marin Držić“ 
i početku obnašanja dužnosti zamjenika člana Vijeća



I.

	A) Mandatno povjerenstvo utvrđuje da se član Vijeća Mjesnog odbora „Marin Držić“ Domagoj Brekalo, sa Kandidacijske liste Možemo! zaposlio u Gradskoj upravi grada Zagreba, te mu se stavlja mandat u mirovanje zbog obnašanja nespojive dužnosti, 2. siječnja 2023. Sukladno odredbi članka 12. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17 i 2/19) i članka11.   Poslovnika Vijeća Mjesnog odbora „Marin Držić“ (od 27. rujna 2018.) stekli su se uvjeti za utvrđivanje mirovanje mandata zamjeniku članu Vijeća.

B) Za zamjenika člana Vijeća određuje se kandidat s liste Možemo! Željko Belinić.

	Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata člana Vijeća Mjesnog odbora „Marin Držić“ i početku obnašanja dužnosti zamjenika člana Vijeća, u predloženom tekstu. 




KLASA:024-08/23-003/2
URBROJ: 251-13-11-17/006-23-4
Zagreb, 26. siječnja 2023.

PREDSJEDNICA                                                                                       MANDATNOG  POVJERENSTVA

Žana Počuča, v.r.












        Na temelju članka 7. Poslovnika o radu Vijeća Mjesnog odbora “Marin Držić“, Vijeće Mjesnog odbora “Marin Držić“, na 20. sjednici 26. siječnja 2023., donijelo je

                                                                       


Z A K LJ U Č A K

o Izvješću Mandatnog povjerenstva
o stavljanju mandata u mirovanje članu Vijeća Mjesnog odbora “Marin Držić“
i početku obnašanja dužnosti zamjenika člana Vijeća Mjesnog odbora “Marin Držić“





I. Prima se na znanje Izvješće Mandatnog povjerenstva o stavljanju mandata u mirovanje članu Vijeća Mjesnog odbora “Marin Držić“ i početku obnašanja dužnosti zamjenika člana Vijeća.

II. Dana 2. siječnja 2023. započinje mirovanje mandata članu Vijeća Domagoju Brekalo.

Željko Belinić sa danom 11. siječnja 2023. započinje s obnašanjem dužnosti zamjenika članaVijeća.

III. Ovaj će zaključak biti objavljen na oglasnoj ploči u sjedištu Mjesnog odbora “Marin Držić“,.




KLASA:024-08/23-003/2
URBROJ: 251-13-11-17/006-23-5
Zagreb, 26. siječnja 2023.

                                                                                                         PREDSJEDNIK
                                                                                        Vijeća Mjesnog odbora „Marin Držić“

                                                                                                        Andrej Kajganić, v.r.

        Na temelju članka 28. Poslovnika o radu Vijeća Mjesnog odbora „Marin Držić“ Vijeće Mjesnog odbora „Marin Držić“ na 20. sjednici 26. siječnja 2023., donijelo je


IZVJEŠĆE O RADU
VIJEĆA MJESNOG ODBORA „MARIN DRŽIĆ“ ZA 2022. 


1. UVODNE NAPOMENE

     Rad Vijeća Mjesnog odbora „Marin Držić“ (dalje u tekstu: Vijeće) u 2022. bio je   
     određen slijedećim aktivnostima:
     - predlaganje prioriteta komunalnih aktivnosti za Mjesni odbor „Marin Držić“,
     - predlaganje mjera za učinkovitiji rad komunalnih i redarstvenih službi,
     - odlučivanje o korištenju prostora Mjesnog odbora „Marin Držić“,
     - evidentiranje potreba za uređenje komunalne infrastrukture za Mjesni odbor „Marin Držić“,
     - briga o zadovoljavanju različitih potreba građana i udruga građana,
     - davanje mišljenja Vijeću Gradske četvrti Trnje o pitanjima koja su važna za područje
     Mjesnog odbora „Marin Držić“.

2. RAD VIJEĆA

2.1. OSNOVNI KVANTITATIVNI POKAZATELJI  
   
a) Sjednice Vijeća 
Vijeće je u 2022. godini održalo 12. sjednica s ukupno 60. točaka dnevnog reda, odnosno u prosjeku 5 točaka po sjednici, te je donijeto 44 zaključaka. Sjednice su u prosjeku trajale oko 1 sat, odnosno za rad sjednica utrošeno je otprilike od 12 – 13 sati. 
Sjednice su održane u prostoru mjesnog odbora.
Na 6 sjednica su prisustvovali svi vijećnici, na 5 sjednica po 6 vijećnika, dok je na 1 sjednici prisustvovalo 5 vijećnika, odnosno, na sjednicama je bilo prisutno cca 80 % članova Vijeća.
Osim sjednica Vijeća, članovi Vijeća prisustvovali su i na drugim sastancima od važnosti  
za  područje Mjesnog odbora „Marin Držić“.

b) Predsjednik Vijeća 
     Predsjednik Vijeća sazvao je sve sjednice Vijeća i istima predsjedavao.
     Redovito je prisustvovao sjednicama koordinacije mjesnih odbora i predsjednika Vijeća   
     Gradske četvrti Trnje.
     Ostvarena je zadovoljavajuća suradnja s Vijećem Gradske četvrti Trnje.
     U prostoru Mjesnog odbora „Marin Držić“ primao je građane i informirao ih kako da     
     riješe svoje probleme.

c) Potpredsjednik Vijeća
     Potpredsjednik Vijeća značajno je pomagao predsjedniku Vijeća u njegovu radu.
     Obilazio je područje Mjesnog odbora „Marin Držić“, a u prostoru Mjesnog odbora   
     „Marin Držić“ primao je građane i informirao ih o pitanjima važnim za Mjesni odbor 
     „Marin Držić“ i Gradsku četvrt Trnje i upućivao ih kako da riješe svoje probleme.

     Na 10. sjednici održanoj 21. ožujka 2022. Zorislav Šubarić, razrješuje se dužnosti 
     potpredsjednika Vijeća Mjesnog odbora „Marin Držić“ s danom 21. ožujka 2022., zbog 
     podnošenja ostavke na dužnost iz osobnih razloga, dana 24. veljače 2022.

c) Potpredsjednica Vijeća

     Na 10. sjednici održanoj 21. ožujka 2022. za potpredsjednicu Vijeća Mjesnog odbora 
     „Marin Držić“ izabrana je Žana Počuča.
     Potpredsjednica Vijeća značajno je pomagala predsjedniku Vijeća u njegovu radu.
     Obilazila je područje Mjesnog odbora  „Marin Držić“, a u prostoru Mjesnog odbora    
     „Marin Držić“ primala je građane i informirala ih o pitanjima važnim za Mjesni odbor 
     „Marin Držić“ i Gradsku četvrt Trnje i upućivala ih kako da riješe svoje probleme.

d) Članovi Vijeća 
     Aktivnosti članova Vijeća odvijale su se u pravilu na sjednicama Vijeća, sudjelovanjem      
     u raspravama, iznošenjem prijedloga i inicijativa te postavljanjem pitanja.
     U raspravama na sjednicama Vijeća sudjelovali su svi odazvani članovi Vijeća.  
     Članovi Vijeća često su koristili svoje pravo da pitaju i predlažu. U prostoru Mjesnog 
     odbora „Marin Držić“ primali su građane i informirali ih o pitanjima važnim za Mjesni       
     odbor „Marin Držić“ i Gradsku četvrt Trnje i upućivali ih kako da riješe svoje probleme.
     Povećana je prisutnost članova Vijeća na terenu i njihova suradnja s građanima.      

2.2. SADRŽAJ RADA VIJEĆA

      Iz samostalne nadležnosti Vijeće je u 2022. donijelo slijedeće akte:

1. Odluke o korištenju prostora Mjesnog odbora „Marin Držić“
2. Utvrđivanje prijedloga prioriteta za plan  komunalnih aktivnosti za 2023.

3. ZAKLJUČNE OCJENE

      Učestalost održavanja sjednica zadovoljava. Treba izbjegavati duže trajanje sjednica i  
      veći broj točaka dnevnog reda.
      Vijeće je uvijek imalo kvorum.
      U raspravama se uglavnom vijećnici drže dnevnog reda.
      Sadržaj rada (dnevni red) Vijeća, utvrđivao se na sjednicama koordinacije predsjednika  
      mjesnih odbora s predsjednikom Vijeća Gradske četvrti Trnje, na vlastitu inicijativu i    
      prijedloge. 
      Gradska upravna tijela dužna su odgovarati na pitanja članova Vijeća.
      Stručni i administrativni poslovi za potrebe Vijeća obavljeni su kvalitetno i na vrijeme.

        Na temelju članka 28. Poslovnika o radu Vijeća Mjesnog odbora Marin Držić, Vijeće Mjesnog odbora Marin Držić na 20. sjednici 26. siječnja 2023., donijelo je

PROGRAM RADA
VIJEĆA MJESNOG ODBORA MARIN DRŽIĆ ZA 2023. GODINU

I. GLAVNI CILJEVI

        Sukladno svojim ovlastima, definiranim Statutom Grada Zagreba, Pravilima Gradske četvrti i Poslovnikom o radu Mjesnog odbora Marin Držić, Vijeće Mjesnog odbora Marin Držić u 2023. godini želi ostvariti slijedeće ciljeve:

1. Omogućiti članovima Vijeća, kao i drugim zainteresiranim građanima pravodobnu i potpunu informiranost o odlučivanju u tijelima Grada Zagreba o pitanjima od interesa za Mjesni odbor Marin Držić.

2. Odlučivanje o korištenju prostora Mjesnog odbora Marin Držić u skladu s zajedničkim interesima građana, političkih stranaka i udruga građana.

               3. 	Brinuti o realizaciji Plana malih komunalnih akcija i Plana komunalnih aktivnosti. 
 
II. ZADACI I ROKOVI

        Radi postizanja ovih programom utvrđenih ciljeva Vijeće će na svojim sjednicama u tijeku 2023., u naznačenim rokovima, raspraviti i donijeti odgovarajuće akte, a naročito o slijedećim pitanjima:

1. Izvješće o radu Vijeća Mjesnog odbora  Marin Držić u 2022., Program rada za 2023.
siječanj

2. Plan malih komunalnih akcija u 2023.
veljača 
                
        3.  Pratiti realizaciju Plana malih komunalnih akcija i Plana komunalnih aktivnosti
      kvartalno

        4.  Raspravljati o mjerama za unapređenje prostora i prijedlozima urbanističkih planova 
uređenja na području Mjesnog odbora Marin Držić.
kontinuirano

5.   Informirati građane o radu Vijeća i prijem građana po rasporedu korištenja prostorija 
              Mjesnog odbora Marin Držić, odnosno 1. i 3. ponedjeljak i 1. i 3. četvrtak u mjesecu 
              od 19,00 do 20, 00 sati.
kontinuirano
                                                            
6.   Pratiti stanje objekta Mjesnog odbora Marin Držić i poduzimati potrebne mjere 
sanacije, uređenja i opremanja.
Kontinuirano

2

        7.   Informirati o stanju objekata predškolskog odgoja, objekata obrazovanja, kulture, 
              športa i dr.
              kontinuirano

        8.   Kada se stvore  pretpostavke, uključiti se u organiziranje civilne zaštite.

        9.   Utvrditi prioritete komunalnih aktivnosti za 2024.
              rujan


        Vijeće će, osim o navedenim, tijekom godine raspravljati i o drugim pitanjima koja   
        sukladno Pravilima Gradske četvrti Trnje i Mjesnog odbora Marin Držić, ocjeni  
        značajnim. Vijeće će također raspravljati i donositi mišljenja o prijedlozima akata o  
        kojima su tijela Grada Zagreba i gradska upravna tijela dužna prije njihova  donošenja  
        zatražiti mišljenje Vijeća ili predsjednika Vijeća, te razmatrati pitanja o kojima su  
        spomenuta tijela dužna informirati Vijeće.

        Zbog usklađivanja dinamike rada Vijeća Mjesnog odbora Marin Držić s jedne  
        strane sa radom Gradske četvrti Trnje i gradskih upravnih tijela s druge strane, u ovom  
        Programu naznačene rokove realizacije pojedinih zadataka valja shvatiti kao vjerojatne. 

Na temelju članka 99. stavka 1. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), članka 28. Poslovnika o radu Vijeća Mjesnog odbora „Marin Držić“ i Financijskog plana Gradske četvrti Trnje za 2023. donesenog na 20. sjednici, 10. siječnja 2023.,Vijeće Mjesnog odbora „Marin Držić“, na 20. sjednici, 26. siječnja 2023., donijelo je


FINANCIJSKI PLAN
Mjesnog Odbora ''Marin Držić''
za 2023.

Članak 1.
Financijski plan Mjesnog odbora ''Marin Držić'' za 2023. (dalje u tekstu: Plan) sastoji se od:

PRIHODA:									103.440,00 EUR
RASHODA:									103.440,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	103.440,00

	6711
	PRIHODI ZA FINANCIRANJE RASHODA POSLOVANJA
	103.440,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	103.440,00

	Izvor 1.1. OPĆI PRIHODI I PRIMICI
	12.910,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	960,00

	Izvor 4.1. PRIHOD OD KOMUNALNE NAKNADE
	90.530,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	90.530,00

	 
	ODRŽAVANJE JAVNIH ZELENIH POVRŠINA
	34.020,00

	 
	ODRŽAVANJE NERAZVRSTANIH CESTA
	56.510,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.

        Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 20. sjednici 26. siječnja 2023., donijelo je




ZAKLJUČAK

o vraćanju klupa ispred zgrade u Ulici grada Vukovara kbr. 222




1. Vijeće Mjesnog odbora „Marin Držić“ traži postavljanje 3 klupe ispred zgrade u Ulici grada Vukovara 222.

2. Vijeće traži povratak klupa koje su uklonjene prilikom radova HEP Toplinarstva na rekonstrukciji toplovodne mreže u 2022. te nisu vraćene nakon završetka radova i time navedena površina na zapadnoj strani zgrade nije vraćena u prvobitno stanje. 
  
3.    Ovaj se zaključak upućuje Vijeću Gradske četvrti Trnje i Gradskom uredu za mjesnu 
       samoupravu, civilnu zaštitu i sigurnost, Zagreb, Ulica grada Vukovara 56a.

        Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 20. sjednici 26. siječnja 2023., donijelo je




ZAKLJUČAK

o davanju mišljenja o prometnom elaboratu izgradnje uzdignutog raskrižja 
Ulica Cvijete Zuzorić – Ulica Pile I.
 




3. Vijeće Mjesnog odbora „Marin Držić“ daje pozitivno mišljenje o prometnom elaboratu izgradnje uzdignutog raskrižja Ulica Cvijete Zuzorić – Ulica Pile I. u Zagrebu (oznake : 11-19-21 iz srpnja 2022.) izrađenog od projektnog ureda „PROMETIS“ d.o.o. iz Zagreba, Ulica Cvijete Zuzorić 5, s ciljem smirivanja prometa  u naseljenom području u blizini škole na prometom opterećenom raskrižju.  
  
2.    Ovaj se zaključak upućuje Vijeću Gradske četvrti Trnje i Gradskom uredu za mjesnu 
       samoupravu, civilnu zaštitu i sigurnost, Zagreb, Ulica grada Vukovara 56a.





KLASA:024-08/23-003/2
URBROJ: 251-13-11-17/006-23-10
Zagreb, 26. siječnja 2023.

                                                                                                         PREDSJEDNIK
                                                                                        Vijeća Mjesnog odbora „Marin Držić“

                                                                                                      Andrej Kajganić, v.r.














        Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 20. sjednici 26. siječnja 2023., donijelo je




ZAKLJUČAK

o davanju mišljenja o Nacrtu Prijedloga Odluke o izmjeni i dopunama 
Odluke o mjestima za trgovinu na malo izvan prodavaonica i tržnica na malo 
koja se obavlja na pokretnim napravama 
i vanjskom izgledu pokretnih naprava i privremenih građevina





1.   Vijeće Mjesnog odbora „Marin Držić“ daje pozitivno mišljenje o Nacrtu Prijedloga 
      Odluke o izmjeni i dopunama Odluke o mjestima za trgovinu na malo izvan prodavaonica 
      i tržnica na malo koja se obavlja na pokretnim napravama i vanjskom izgledu pokretnih 
      naprava i privremenih građevina.

2.   Ovaj se zaključak upućuje Vijeću Gradske četvrti Trnje i Gradskom uredu za mjesnu 
      samoupravu, civilnu zaštitu i sigurnost, Zagreb, Ulica grada Vukovara 56a.

        Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 20. sjednici 26. siječnja 2023., donijelo je




ZAKLJUČAK

o postavljanju uspornika – uzdignute plohe u Ulici Pile I. i Nalješkovićevoj ulici 




1.  Vijeće Mjesnog odbora „Marin Držić“ traži postavljanje uspornika – uzdignute plohe u ulici Pile I. i Nalješkovićevoj ulici prema prometnom elaboratu – „Poboljšanje funkcioniranja prometa na području Mjesnog odbora „Marin Držić“, izradila Vedra Inženjering iz rujna 2021.

2.  Vijeće traži hitnu proceduru postavljanja uspornika na prilazima Osnovnoj školi „Marin Držić“ prema prometnom elaboratu zbog narušene sigurnosti djece i starijih pješaka sudionika u prometu. Navedeni uspornici trebali bi se postaviti se ispred Nalješkovićeve 45 i Pile I. 21.

3.  Ovaj se zaključak upućuje Vijeću Gradske četvrti Trnje i Gradskom uredu za mjesnu 
     samoupravu, civilnu zaštitu i sigurnost, Zagreb, Ulica grada Vukovara 56a.

        Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 20. sjednici 26. siječnja 2023., donijelo je




ZAKLJUČAK

o postavljanju prometnog znaka (B36) ispred Ulice grada Vukovara 222-224 




1.  Vijeće Mjesnog odbora „Marin Držić“ traži postavljanje prometnog znaka zabrane zaustavljanja i parkiranja (B36) ispred Ulice grada Vukovara 222-224 zbog opetovanog prometovanja vozila na pješačkoj stazi ispred zgrade.

2.  Ovaj se zaključak upućuje Vijeću Gradske četvrti Trnje i Gradskom uredu za mjesnu 
     samoupravu, civilnu zaštitu i sigurnost, Zagreb, Ulica grada Vukovara 56a.

